भीलांगना नदी

भीलांगना (Bhilangna) भारत के उत्तराखण्ड राज्य की एक नदी है यह भील और गंगा शब्द का मेल है । यह भागीरथी नदी की एक प्रमुख उपनदी है।  भीलांगना और भागीरथी के संगम पर टिहरी बाँध परियोजना बनायी गयी है। इस परियोजना की कल्पना 1953 में की गई थी और अंततः यह 2007 में पूरी हुई।

विवरण 
भीलांगना की मुख्यधारा गढ़वाल हिमालय में खतलिंग हिमानी (3,717 मीटर, 12,195 फुट) के चरणों से उत्पन्न होती है। यह हिमानी गोमुख की हिम-गुफा से 50 किमी (31 मील) दक्षिण में है। आगे बहकर 976 मीटर (3,202 फुट) की ऊँचाई पर घनसाली ग्राम के समीप भीलांगना इसकी प्रमुख उपनदी, बाल गंगा, विलय कर जाती है। भीलांगना का विलय पुरानी टिहरी में टिहरी बाँध के समीप भागीरथी नदी में होता है।

इन्हें भी देखें 
 खतलिंग हिमानी
 भागीरथी नदी

सन्दर्भ 

उत्तराखण्ड की नदियाँ
भारत की नदी घाटी परियोजनाएं
गंगा नदी की उपनदियाँ